ועדת העבודה, הרווחה והבריאות, כנסת 18, פרוטוקול מספר 173, 2009-12-28 12:30

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק ביטוח בריאות ממלכתי (תיקון מס' 47) (פטור לתורם אבר), התש"ע-2009.

חיים כץ: בבקשה, אדוני היועץ המשפטי.

חיים כץ: מאחר והוועדה הצביעה כבר על הצעת החוק ואישרה אותה ואי אפשר היה להגיש הסתייגויות, לאן אנחנו הולכים עכשיו?

חיים כץ: היתה פנייה של משרד האוצר, ואנחנו הרי נחמדים למשרד האוצר והולכים לקראתו תמיד.

אריה אלדד: ההסבר שקיבלתי, שיש כאן השלכה ישירה על דיני המסים.

משה בר סימן טוב: יש השלכה על תקציב המדינה.

אריה אלדד: מוטב לא להזכיר את תקציב המדינה בהקשר הזה.

חיים כץ: דין פרוטה כדין מאה.

אריה אלדד: זה דין פרוטה כאן.

אריה אלדד: אבל מכיוון שיש כאן איזו השלכה כללית, מקובל עליי שתהיה התוספת.

חיים כץ: מאחר ומשרד האוצר פנה לחבר הכנסת המציע והסביר לו את פשר ההסתייגות, והמציע לא רוצה שתוצג הסתייגות במליאה והוא מוכן לשקול את ההצעה, אז אנחנו צריכים לנקוט בפרוצדורה מסודרת כדי לפתוח את הדיון.

אייל לב-ארי: קודם כול, הוועדה צריכה לדון ולהחליט האם לאשר או לדחות את בקשת משרד האוצר לפתוח מחדש את הדיון בהצעת החוק.

חיים כץ: נצביע על בקשת משרד האוצר לפתוח מחדש את הדיון בהצעת החוק.

חיים כץ: מי בעד?

חיים כץ: מי נגד?

חיים כץ: הצבעה בעד ההצעה לפתוח מחדש את הדיון בהצעת חוק ביטוח בריאות ממלכתי (תיקון מ ס' 47), התש"ע-2009, על-פי בקשת משרד האוצר – 2 נגד – אין נמנעים – אין ההצעה נתקבלה.

חיים כץ: הצעת משרד האוצר לפתוח מחדש את הדיון בהצעת החוק, נתקבלה.

אייל לב-ארי: על-פי סעיף 124(א) לתקנון, שעוסק בפתיחה מחדש של דיונים בהצעת חוק לאחר שהונחה על שולחן הכנסת, על הוועדה להצביע גם על כך.

אייל לב-ארי: הוועדה צריכה להצביע האם היא מחדשת את דיוניה בהצעת החוק גם לאחר שהיא הונחה על שולחן הכנסת, ובלבד שלא התחילה קריאה שנייה.

אייל לב-ארי: הפרוצדורה היא כדלקמן: הוועדה תקיים הצבעה ואז תודיע ליושב-ראש הכנסת כי לפי סעיף 124(א) הוועדה מחליטה לחדש את דיוניה בהצעת החוק שעומדת כרגע על סדר היום של הוועדה, הצעת החוק של חבר הכנסת אלדד.

חיים כץ: אנחנו מצביעים על ההצעה לחדש את דיוני הוועדה בהצעת החוק של חבר הכנסת אריה אלדד, לפי סעיף 124(א) לתקנון.

חיים כץ: מי בעד?

חיים כץ: מי נגד?

חיים כץ: הצבעה בעד ההצעה לחדש את דיוני הוועדה בהצעת חוק ביטוח בריאות ממלכתי (תיקון מס' 47) (פטור לתורם אבר), התש"ע-2009, על-פי סעיף 124(א) לתקנון– 2 נגד – אין נמנעים – אין ההצעה נתקבלה.

חיים כץ: ההצעה לפתוח מחדש את הדיון בהצעת החוק על-פי סעיף 124(א) לתקנון, נתקבלה.

חיים כץ: אנחנו מחדשים את הדיון.

אייל לב-ארי: יש כאן מכתבים שאדוני צריך לחתום עליהם ולהעביר אחר-כך ליושב-ראש הכנסת.

אייל לב-ארי: הפרוצדורה היא שיושב-ראש הכנסת מודיע במליאה על החלטת הוועדה, ורק אחרי ההחלטה הזאת ניתן יהיה להניח נוסח חדש של הצעת החוק על שולחן הכנסת לקריאה שנייה ושלישית.

חיים כץ: האם אנחנו לא יכולים עכשיו לדון בהכנה לקראת הקריאה השנייה והשלישית?

חיים כץ: אנחנו יכולים לדון, אבל לא יניחו את הצעת החוק בינתיים.

חיים כץ: (יושב-ראש הוועדה חותם על המכתב ליושב-ראש הכנסת.

חיים כץ: )

חיים כץ: אנחנו עוברים להצעת החוק.

אייל לב-ארי: הצעת החוק כפי שפורסמה לראשונה קובעת כדלקמן: סעיף 1 – תיקון סעיף 14 "בחוק ביטוח בריאות ממלכתי, התשנ"ד-1994, בסעיף 14, אחרי סעיף קטן (ז) יבוא: "(ז1) על אף האמור בסעיפים קטנים (ב) עד (ו), ובלי לגרוע מהוראות סעיף קטן (ז), לא ישולמו דמי ביטוח בריאות בעד מבוטח שהוא תורם כהגדרתו בחוק השתלת אברים, התשס"ח-2008, שתרם בישראל אבר, בחייו, לנתרם שהוא תושב ישראל, לתקופה שקבע שר הבריאות".

אייל לב-ארי: "

משה בר סימן טוב: אנחנו מבקשים להוסיף: "בהסכמת שר האוצר".

אריה אלדד: זה מקובל עליי, ובלבד שמשרד האוצר מתחייב שאכן תהיה תמיכת הממשלה בהצעת החוק ושלא תעלה ברגע האחרון הסתייגות נוספת.

משה בר סימן טוב: למיטב ידיעתי, עמדת הממשלה היא לתמוך בכפוף לתיאום נוסח, וזה נוסח מתואם.

חיים כץ: אתם רוצים לתת את הפטור?

משה בר סימן טוב: שר הבריאות צריך להציע, ואנחנו נתאם את זה עם משרד הבריאות.

חיים כץ: זה עתה הגיע לכאן נציג משרד הבריאות.

משה בר סימן טוב: אנחנו מבטיחים לשמוע את הצעותיהם.

משה בר סימן טוב: עד כה עבדתי על זה עם עו"ד נתן סמוך מן הלשכה המשפטית במשרד הבריאות.

מאיר ברודר: בפטור עצמו עדיין לא עסקנו.

אייל לב-ארי: אין לכם הערכת זמן?

מאיר ברודר: לא.

מאיר ברודר: בכל מקרה, אני מוכרח לומר שמלכתחילה, גם אם לא נאמר בצורה מפורשת בחוק שזה ייקבע בהסכמת שר האוצר, היה ברור לנו שנבוא בדברים עם משרד האוצר ונגבש את זה ביחד איתם.

מאיר ברודר: עדיין לא הגענו לשלב הזה כי החוק טרם נחקק, אבל בכל מקרה זאת היתה הכוונה.

מאיר ברודר: צריך לזכור ששאר הרכיבים של החזרי התשלומים נקבע כי הם באישור משרד האוצר ואנו סבורים כי אין סיבה להחריג דווקא את העניין זה ולכן אין מניעה שגם כאן יידרש אישור משרד האוצר.

אייל לב-ארי: בסיפה של הצעת החוק, לאחר המילים "לתקופה שקבע שר הבריאות" יבוא: "בהסכמת שר האוצר".

חיים כץ: זה מקובל על המציע?

חיים כץ: כן.

חיים כץ: מי בעד הנוסח שהוקרא?

חיים כץ: מי נגד?

חיים כץ: הצבעה בעד הצעת חוק ביטוח בריאות ממלכתי (תיקון מס' 47) (פטור לתורם אבר), התש"ע-2009, עם התיקון שהוכנס – 2 נגד – אין נמנעים – אין הצעת החוק נתקבלה.

חיים כץ: הצעת חוק ביטוח בריאות ממלכתי (תיקון מס' 47) (פטור לתורם אבר), התש"ע-2009, עם התיקון שהוכנס בה, נתקבלה.

חיים כץ: נעביר את המכתבים ליושב-ראש הכנסת.

חיים כץ: נקווה שיושב-ראש הכנסת יניח את זה על שולחן הכנסת.

חיים כץ: הוא יודיע ואז ההצעה תעלה בשעה טובה לקריאה שנייה ושלישית בכנסת ישראל.

חיים כץ: אני מקווה שייכנס עוד חוק לספר החוקים של מדינת ישראל.

חיים כץ: תודה רבה.

חיים כץ: הישיבה נעולה.